KURZUS: Pénzügyi szolgáltatások

MODUL: III. modul

8. lecke: Vállalati követeléskezelés I.

| A kereskedelmi kapcsolatok többségében az eladó a termékét hitelbe értékesíti a vevő számára, azaz csupán egy követeléshez jut, melynek fejében a fizetési határidő lejártakor juthat csak hozzá az értékesített termék, áru ellenértékéhez. Ez a gazdasági jellegzetesség indokolja azt, hogy a vállalkozások fokozott figyelmet fordítsanak követeléseik nyilvántartására, kezelésére és behajtására. Ez a lecke egy, a vállalati követeléskezelést megkönnyítő fontos pénzügyi szolgáltatással, a faktorálással foglalkozik.
Tanulási útmutató
Tananyag
Dr. Kovács Gábor: Pénzügyi szolgáltatások, 6. fejezet (Vállalati követeléskezelés) 6.1. alfejezetéből 6.1.1. A faktoring fogalma 6.1.2. A faktoring típusai
Kulcsfogalmak
Faktorálás Visszterhes faktoring Visszteher nélküli faktoring Finanszírozási faktoring Esedékességi faktoring Színlelt faktoring Nem színlelt faktoring Bulk faktoring Csendes faktoring Nyílt faktoring Belföldi faktoring Nemzetközi faktoring
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 6. fejezethez (Vállalati követeléskezelés) tartozó kijelölt tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a faktoring fogalmát. felsorolásból ki tudja választani a faktoring jellemzőit. felsorolásból ki tudja választani a faktorcég feladatait. felsorolásból ki tudja választani a faktorcég feladatainak jellemzőit. felsorolásból ki tudja választani a visszterhes faktoring fogalmát. felsorolásból ki tudja választani a visszteher nélküli faktoring fogalmát. felsorolásból ki tudja választani a finanszírozási faktoring fogalmát. felsorolásból ki tudja választani az esedékességi faktoring fogalmát. felsorolásból ki tudja választani a színlelt faktoring fogalmát. felsorolásból ki tudja választani a nem színlelt faktoring fogalmát. felsorolásból ki tudja választani a bulk faktoring fogalmát. felsorolásból ki tudja választani a nyílt faktoring fogalmát. felsorolásból ki tudja választani a csendes faktoring fogalmát. felsorolásból ki tudja választani a belföldi faktoring fogalmát. felsorolásból ki tudja választani a nemzetközi faktoring fogalmát. felsorolásból ki tudja választani a nemzetközi faktoring jellemzőit.

| Önellenőrző kérdések
1. Válassza ki az alábbi felsorolásból a faktoring fogalmát!
| A faktoring a bankári biztosítékkal fedezett, kereskedelmi számlákban foglalt pénzkövetelésre szóló jogosultság folytatólagos engedményezése.
| A faktoring a bankári biztosítékkal nem fedezett, kereskedelmi számlákban foglalt pénzkövetelésre szóló kötelezettség folytatólagos engedményezése.
| A faktoring a bankári biztosítékkal nem fedezett, kereskedelmi számlákban foglalt pénzkövetelésre szóló jogosultság folytatólagos engedményezése.
2. Válassza ki az alábbi felsorolásból a faktoring jellemzőjét!
| A faktoring lényege a folyamatosság, annak érdekében, hogy a likviditás fenntartható legyen.
| A faktoring lényege az esetiség, amivel a vállalkozás tőkeszerkezete egyensúlyba kerül.
| A faktoring lényege a folyamatosság annak érdekében, hogy a szolvencia fenntartható legyen.
3. Válassza ki az alábbi felsorolásból a faktorcég feladatait!
| A követelések egy részének meghitelezése.
| A követelések egészének meghitelezése.
| A követelések nyilvántartása.
| A követelések beszedése.
| Az eladó hitelképességének vizsgálata.
| A vevő cégkockázatának átvétele.
4./A Válassza ki az alábbi felsorolásból a faktorcég feladatainak jellemzőit!
| A faktor a követelések megvásárlásával finanszírozási tevékenységet végez, ami a vállalkozások forgóeszköz-finanszírozásának fontos eszköze.
| A faktor a követelések megvásárlásával finanszírozási tevékenységet végez, ami a vállalkozások befektetett eszköz-finanszírozásának fontos eszköze.
| A faktor a követelések megvásárlásával finanszírozási tevékenységet végez, ami kedvező a banki hitelekhez nehezen hozzáférő, rosszabb hitelképességű vállalkozások számára.
| A faktorcég számára a vevő hitelképessége döntő fontosságú.
| A faktorcég számára az eladó hitelképessége döntő fontosságú.
4./B Válassza ki az alábbi felsorolásból a faktorcég feladatainak jellemzőit!
| A faktor a vevőkövetelések nyilvántartásával jelentős adminisztrációs terhet vállal át a faktoráltatótól.
| A faktorcég a követelések kezelése során a vevőnyilvántartások vezetésén kívül a lejárt kintlévőségeket már nem hajtja be.
| A faktorcég a követelések kezelése során a vevőnyilvántartások vezetésén kívül a lejárt kintlévőségeket behajtja és elvégzi a kapcsolódó jogi és adminisztrációs feladatokat.
| A faktorcég az eladóval kötött szerződésben szereplő összeget az eladónak csak akkor fizeti ki, ha a későbbiekben a vevő a faktorcég számára teljesít.
| A faktorcég az eladóval kötött szerződésben szereplő összeget az eladónak mindenféleképpen kifizeti, függetlenül attól, hogy a későbbiekben a vevő a faktorcég számára teljesít vagy sem.
5. Válassza ki az alábbi felsorolásból a visszterhes faktoring fogalmát!
| Visszterhes faktoring esetén az eladó nem rendelkezik visszkereseti joggal, azaz a vevő nemfizetésének kockázatát magának kell viselnie.
| Visszterhes faktoring esetén a faktorcég nem rendelkezik visszkereseti joggal, azaz a vevő nemfizetésének kockázatát magának kell viselnie.
| Visszterhes faktoring esetén a faktorcég nem rendelkezik visszkereseti joggal, azaz az eladó nemfizetésének kockázatát magának kell viselnie.
6. Válassza ki az alábbi felsorolásból a visszteher nélküli faktoring fogalmát!
| Visszteher nélküli faktoring esetén az eladó felel a vevő fizetőképességéért.
| Visszteher nélküli faktoring esetén a vevő felel az eladó fizetőképességéért.
| Visszteher nélküli faktoring esetén a faktorcég felel a vevő fizetőképességéért.
7. Válassza ki az alábbi felsorolásból a finanszírozási faktoring fogalmát!
| Finanszírozási faktoring esetén a faktorcég a számla keltétől a fizetési határidő beálltáig megelőlegezi annak összegét a vevő számára.
| Finanszírozási faktoring esetén a faktorcég a fizetési határidő beállta után megelőlegezi a számla összegét az eladó számára.
| Finanszírozási faktoring esetén a faktorcég a számla keltétől a fizetési határidő beálltáig megelőlegezi annak összegét az eladó számára.
8. Válassza ki az alábbi felsorolásból az esedékességi faktoring fogalmát!
| Esedékességi faktoring esetén a faktorcég csak a követelés lejárati napja előtt fizet az eladónak.
| Esedékességi faktoring esetén a faktorcég csak a követelés lejárati napján fizet az eladónak.
| Esedékességi faktoring esetén a faktorcég csak a követelés lejárati napja után kialkudott időintervallumon belül fizet az eladónak.
9. Válassza ki az alábbi felsorolásból a színlelt faktoring fogalmát!
| Színlelt faktoring esetén a vevőkövetelés még nem járt le, így nagy annak a valószínűsége, hogy a követelés vagy annak jelentős része behajthatatlanná válik.
| Színlelt faktoring esetén a vevőkövetelés már lejárt, így nagy annak a valószínűsége, hogy a követelés vagy annak jelentős része behajthatatlanná válik.
| Színlelt faktoring esetén a vevőkövetelés már lejárt, így nagy annak a valószínűsége, hogy a követelés behajthatatlan, de visszaírhatóvá válik.
10. Válassza ki az alábbi felsorolásból a nem színlelt faktoring fogalmát!
| Nem színlelt faktoring esetén a szerződés tárgya az eladó valamely még nem lejárt, illetve jogilag nem vitatott követelése.
| Nem színlelt faktoring esetén a szerződés tárgya a vevő valamely még nem lejárt, illetve jogilag nem vitatott követelése.
| Nem színlelt faktoring esetén a szerződés tárgya az eladó valamely még nem lejárt, illetve jogilag vitatott követelése.
11. Válassza ki az alábbi felsorolásból a bulk faktoring fogalmát!
| Bulk faktoring esetén a vevő végzi a követelés ellenértékének beszedését, majd az összeget a szerződésben szereplő díjak levonása után továbbítja az eladó számlájára.
| Bulk faktoring esetén a faktorcég végzi a követelés ellenértékének beszedését, majd az összeget a szerződésben szereplő díjak levonása után továbbítja az eladó számlájára.
| Bulk faktoring esetén az eladó a faktorcég ügynökeként végzi a követelés beszedését.
12. Válassza ki az alábbi felsorolásból a nyílt faktoring fogalmát!
| Nyílt faktoring esetén a vevő nincs tudatában annak, hogy számláit faktoráltatták.
| Nyílt faktoring esetén az eladó tudatában van annak, hogy számláit faktoráltatták.
| Nyílt faktoring esetén a vevő tudatában van annak, hogy számláit faktoráltatták.
13. Válassza ki az alábbi felsorolásból a csendes faktoring fogalmát!
| Csendes faktoring esetén a vevő nem tud a faktorálásról, kötelezettség teljesítését közvetlenül az eladó számára teljesíti, aki a pénzt továbbítja a faktorcég számára.
| Csendes faktoring esetén a vevő tud a faktorálásról, ettől függetlenül a kötelezettség teljesítését közvetlenül az eladó számára teljesíti, aki a pénzt továbbítja a faktorcég számára.
| Csendes faktoring esetén a vevő nem tud a faktorálásról, kötelezettség teljesítését közvetlenül a faktorcég számára teljesíti.
14. Válassza ki az alábbi felsorolásból a belföldi faktoring fogalmát!
| Belföldi faktoring esetén a vevő és a faktorcég székhelye ugyanazon országban van.
| Belföldi faktoring esetén a faktorcég és eladó székhelye ugyanazon országban van.
| Belföldi faktoring esetén a vevő és eladó székhelye ugyanazon országban van.
15. Válassza ki az alábbi felsorolásból a nemzetközi faktoring fogalmát!
| Nemzetközi faktoring esetén a szereplők székhelye eltérő országokban található.
| Nemzetközi faktoring esetén a faktorcég és vevő székhelye ugyanabban az országban található.
| Nemzetközi faktoring esetén a faktorcég székhelye biztosan több országban található.
16. Válassza ki az alábbi felsorolásból a nemzetközi faktoring jellemzőit!
| Nemzetközi faktoring esetén az eladó általában kevesebb információval rendelkezik külföldi vevőjéről, annak fizetőképességéről, az importőr ország jogrendjéről, ezért gyakori, hogy a modellbe bekapcsolódik egy exportfaktor, aki a vevő országában tevékenykedik és képes a vevő hitelképességének vizsgálatára.
| Nemzetközi faktoring esetén az eladó általában kevesebb információval rendelkezik külföldi vevőjéről, annak fizetőképességéről, az importőr ország jogrendjéről, ezért gyakori, hogy a modellbe bekapcsolódik egy importfaktor, aki a vevő országában tevékenykedik és képes a vevő hitelképességének vizsgálatára.
| Nemzetközi faktoring esetén az eladó általában kevesebb információval rendelkezik külföldi vevőjéről, annak fizetőképességéről, az importőr ország jogrendjéről, ezért gyakori, hogy a modellbe bekapcsolódik egy importfaktor, aki az eladó országában tevékenykedik és képes a vevő hitelképességének vizsgálatára.