KURZUS: Pénzügyi szolgáltatások

MODUL: III. modul

9. lecke: Vállalati követeléskezelés II.

| A kereskedelmi kapcsolatok többségében az eladó a termékét hitelbe értékesíti a vevő számára, azaz csupán egy követeléshez jut, melynek fejében a fizetési határidő lejártakor juthat csak hozzá az értékesített termék, áru ellenértékéhez. Ez a gazdasági jellegzetesség indokolja azt, hogy a vállalkozások fokozott figyelmet fordítsanak követeléseik nyilvántartására, kezelésére és behajtására. Ez a lecke a vállalati követeléskezelést megkönnyítő pénzügyi szolgáltatások két legelterjedtebb típusával, a faktorálással és a forfetírozással foglalkozik.
Tanulási útmutató
Tananyag
Dr. Kovács Gábor: Pénzügyi szolgáltatások, 6. fejezet (Vállalati követeléskezelés): 6.1.3. A faktorálás előnyei és hátrányai 6.1.4. A faktorálás pénzáramlása 6.1.5. Választás a pénzügyi szolgáltatások között: Faktorálás vs. Bankhitel 6.2. Forfetírozás
Kulcsfogalmak
Faktordíj Faktorkamat Faktorálás effektív kamatlába Forfetírozás
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 6. fejezethez (Vállalati követeléskezelés) tartozó kijelölt tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a faktorálás előnyeit. felsorolásból ki tudja választani a faktorálás hátrányait. felsorolásból ki tudja választani a faktordíj fogalmát. felsorolásból ki tudja választani a faktorkamat fogalmát. felsorolásból ki tudja választani a faktorálás effektív kamatlábának fogalmát. felsorolásból ki tudja választani a forfetírozás fogalmát. felsorolásból ki tudja választani a forfetírozás jellemzőit. ki tudja számolni faktorálás esetén a faktorált követelés értékét, a faktordíjat, a faktorkamat alapját, a faktorkamatot, a bankszámlán történő jóváírást, a faktorálás éves költségét és a faktorálás effektív kamatlábát.

| Önellenőrző kérdések
1./A Válassza ki az alábbi felsorolásból a faktoring előnyeit!
| Hitelképesség vizsgálata.
| Adminisztrációs költségmegtakarítás.
| Amortizációs adómegtakarítás.
| Pénzügyi kimutatások megtisztítása.
| Diverzifikáció
1./B Válassza ki az alábbi felsorolásból a faktoring előnyeit!
| Követelések szakszerű behajtása.
| Eladási kockázat áthárítása.
| Vevőkockázat áthárítása.
| Áfa csökkenés.
| Hitelforráshoz jutás.
2. Válassza ki az alábbi felsorolásból a faktoring hátrányait!
| Magas költségvonzat.
| Magas társasági adó.
| Magas áfakulcs.
| A kereskedelmi kapcsolat esetleges megromlása, ha a vevő sérelmezi a számlák faktorálását.
| A kereskedelmi kapcsolat esetleges megromlása, ha az eladó sérelmezi a számlák faktorálását.
3. Válassza ki az alábbi felsorolásból a faktordíj fogalmát!
| A faktordíj pénzbeli ellenszolgáltatás a faktorcég felé a követelések nyilvántartásáért és beszedéséért cserébe. A faktorált vevőkövetelés értékének általában 10%-a.
| A faktordíj pénzbeli ellenszolgáltatás a faktorcég felé a követelések nyilvántartásáért és beszedéséért cserébe. A faktorált vevőkövetelés értékének általában 1-2%-a.
| A faktordíj pénzbeli ellenszolgáltatás a faktorcég felé a cégkockázat átvállalásáért. A faktorált vevőkövetelés értékének általában 1-2%-a.
4. Válassza ki az alábbi felsorolásból a faktorkamat fogalmát!
| A faktorkamat annak az ára, hogy a faktorcég a kintlévőség értékének egy részét előre meghitelezi.
| A faktorkamat a faktordíj és faktorálási költség negatív korrelációs együtthatója.
| A faktorkamat a vevőkövetelés súlyozott átlagos tőkeköltsége.
5. Válassza ki az alábbi felsorolásból a faktorlás effektív kamatlábának fogalmát!
| A faktorálás effektív kamatlába megmutatja, hogy faktorálás esetén egységnyi finanszírozási forrás megszerzése mekkora hozamot vonz, amennyiben a faktorálás összes pénzügyi hatását figyelembe vesszük.
| A faktorálás effektív kamatlába megmutatja, hogy faktorálás esetén egységnyi finanszírozási forrás megszerzése mekkora determinációs együtthatót jelent, amennyiben a faktorálás összes pénzügyi hatását figyelembe vesszük.
| A faktorálás effektív kamatlába megmutatja, hogy faktorálás esetén egységnyi finanszírozási forrás megszerzése mekkora költséggel jár, amennyiben a faktorálás összes pénzügyi hatását figyelembe vesszük.
6. Válassza ki az alábbi felsorolásból a forfetírozás fogalmát!
| A forfetírozás egy későbbi időpontban esedékes, többnyire forgóeszközökhöz kapcsolódó szolgáltatások nyújtásából adódó közép-, illetve hosszú lejáratú követeléssorozat visszkereset nélküli megvásárlását jelenti.
| A forfetírozás egy későbbi időpontban esedékes, többnyire gépek és beruházási termékek szállításából és/vagy a beruházásokhoz kapcsolódó szolgáltatások nyújtásából adódó közép-, illetve hosszú lejáratú követeléssorozat visszkereset nélküli megvásárlását jelenti.
| A forfetírozás egy későbbi időpontban esedékes, többnyire gépek és beruházási termékek szállításából és/vagy a beruházásokhoz kapcsolódó szolgáltatások nyújtásából adódó közép-, illetve hosszú lejáratú követeléssorozat visszkeresettel történő megvásárlását jelenti.
7./A Válassza ki az alábbi felsorolásból a forfetírozás jellemzőit!
| Forfetírozás esetén a kereskedelmi felek között rövid lejáratú hitelviszony alakul ki.
| Forfetírozás esetén a kereskedelmi felek között hosszú lejáratú hitelviszony alakul ki.
| Forfetírozás során a forfetírozó bank az exportőr követelését minden esetben visszkereset nélkül vásárolja meg, tehát a követelésből eredő összes kockázatot a banknak kell viselnie.
| Forfetírozás során a forfetírozó bank az exportőr követelését minden esetben visszkeresettel vásárolja meg, tehát a követelésből eredő összes kockázatot az exportőrnek kell viselnie.
7./B Válassza ki az alábbi felsorolásból a forfetírozás jellemzőit!
| Forfetírozás során a likviditás és gyorsaság miatt fontos követelmény, hogy a vevőkövetelés okmányolható legyen, így a hiteltartozás általában kereskedelmi váltó formájában testesül meg.
| Forfetírozás során a szolvencia és gyorsaság miatt fontos követelmény, hogy a vevőkövetelés okmányolható legyen, így a hiteltartozás általában kereskedelmi okmány formájában testesül meg.
| Forfetírozás esetén a forfetírozó bank az importőr kereskedelmi váltóját leszámítolja, vagyis a még esedékes kamatok hozzáadásával határozza meg a váltó értékét.
| Forfetírozás esetén a forfetírozó bank az exportőr kereskedelmi váltóját leszámítolja, vagyis a még esedékes kamatok levonásával határozza meg a váltó értékét.
8. Vállalkozásunk faktorálás segítségével szeretné javítani likviditási helyzetét. Egy faktorcég 3%-os faktordíj mellett vállalja a követelések beszedését, valamint évi 24%-os előre fizetendő kamat mellett meghitelezi a vevőktől származó követelések 95%-át. A cég várható árbevétele évi 600 millió Ft, ami teljes egészében hitelbe történő értékesítésből származik. A követelések befolyásának átlagos futamideje 90 nap. A bér és adminisztrációs költségek csökkenéséből a cégnek 4 millió Ft megtakarítása keletkezne éves szinten. A hitelezési veszteség jelenleg a hitelbe történő értékesítés 2%-át teszi ki. Millió forintban számoljon!
8./A Mekkora a faktorált követelés értéke? Válassza ki a helyes megoldást!
| 600 MFt.
| 450 MFt.
| 150 MFt.
8./B Mekkora a faktordíj? Válassza ki a helyes megoldást!
| 4,5 MFt.
| 6 MFt.
| 15 MFt.
8./C Mekkora a faktorkamat alapja? Válassza ki a helyes megoldást!
| 120 MFt.
| 138 MFt.
| 150 MFt.
8./D Mekkora a faktorkamat? Válassza ki a helyes megoldást!
| 8,28 MFt.
| 30 MFt.
| 33,12 MFt.
8./E Mekkora lesz a jóváírás a bankszámlán? Válassza ki a helyes megoldást!
| 129,72 MFt.
| 132,48 MFt.
| 150 MFt.
8./F Mekkora lesz a faktorálás éves költsége? Válassza ki a helyes megoldást!
| 24,28 MFt.
| 35,12 MFt.
| 32 MFt.
8./G Mekkora lesz a faktorálás effektív kamatlába? Válassza ki a helyes megoldást!
| 22,85%
| 27,07%
| 31,19%