KURZUS: Pénzügyi szolgáltatások

MODUL: II. modul

4. lecke: A lízing

| Ebben a leckében egy sokféle közgazdasági funkciót ellátni képes pénzügyi eszközről, a lízingről lesz szó. Ismertetésre kerül a lízing általános fogalma és lényegesebb közgazdasági jellemzői és a gyakorlatban előforduló fontosabb lízingfajták.
Tanulási útmutató
Tananyag
Dr. Kovács Gábor: Pénzügyi szolgáltatások, 4. fejezet (A lízing).
Kulcsfogalmak
Lízing Operatív lízing Pénzügyi lízing Üzemeltetési lízing Nettó lízing Közvetlen lízing Visszlízing Adózás utáni hitelkamatláb Lízinggel egyenértékű hitel
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 4. fejezethez (A lízing) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a lízing fogalmát. felsorolásból ki tudja választani a lízing jellemzőit. felsorolásból ki tudja választani a lízingügylet szereplőit. felsorolásból ki tudja választani az operatív lízing fogalmát. felsorolásból ki tudja választani a pénzügyi lízing fogalmát. felsorolásból ki tudja választani az üzemletetési lízing fogalmát. felsorolásból ki tudja választani a nettó lízing fogalmát. felsorolásból ki tudja választani a közvetlen lízing fogalmát. felsorolásból ki tudja választani a visszlízing fogalmát. felsorolásból ki tudja választani az operatív lízing és a bérlet között különbségeket. felsorolásból ki tudja választani azokat a tényezőket, amelyektől az operatív lízing díjának kialakítása függ. felsorolásból ki tudja választani az adott eszköz vásárlás útján történő biztosításának pénzáramlását befolyásoló tényezőket. felsorolásból ki tudja választani az operatív lízing pénzáramlásának elemeit. felsorolásból ki tudja választani a pénzügyi lízing jellemzőit. felsorolásból ki tudja választani a pénzügyi lízing pénzáramlásának elemeit. ki tudja számolni a vásárlás útján történő beszerzés esetén a fenntartási költségek adómegtakarítását, az amortizációs adómegtakarítást, az adózás utáni tőkeköltséget, a vásárlás pénzáramlását és nettó jelenértékét. ki tudja számolni operatív lízing esetén a lízingdíjak adómegtakarítását, a lízing éves pénzáramlását és nettó jelenértékét. számítások alapján ki tudja választani, hogy a vásárlás és az operatív lízing közül melyik a kedvezőbb lehetőség. ki tudja számolni pénzügyi lízing esetén a lízingdíjak adómegtakarítását és az amortizációs adómegtakarítás értékét. ki tudja számolni a pénzügyi lízing pénzáramlása alapján a pénzügyi lízinggel egyenértékű hitel értékét és a pénzügyi lízing nettó jelenértékét. számítások alapján ki tudja választani, hogy a hitelfelvétel és a pénzügyi lízing közül melyik a kedvezőbb lehetőség.

| Önellenőrző kérdések
1. Válassza ki az alábbi felsorolásból a lízing fogalmát!
| A lízing olyan speciális adás-vételi konstrukció, amely révén a lízingbe vevő jogosult egy adott, igényeinek leginkább megfelelő eszköz, lízingtárgy használatára, ez ezáltal keletkező jövedelem realizálására egy előre meghatározott lízingdíj ellenében.
| A lízing olyan speciális bérleti konstrukció, amely révén a lízingbe adó jogosult egy adott eszköz, lízingtárgy használatára, ez ezáltal keletkező jövedelem realizálására egy előre meghatározott lízingdíj ellenében.
| A lízing olyan speciális bérleti konstrukció, amely révén a lízingbe vevő jogosult egy adott, igényeinek leginkább megfelelő eszköz, lízingtárgy használatára és az ezáltal keletkező jövedelem realizálására, egy előre meghatározott lízingdíj ellenében.
2. Válassza ki az alábbi felsorolásból a lízing jellemzőit!
| Lízing esetén általában a lízingbevevő nem jogosult a lízingtárgy kiválasztására, csak azok közül az eszközök közül választhat, amelyek már a lízingbe adó tulajdonában vannak.
| Lízing esetén általában a lízingbevevő jogosult a lízingtárgy kiválasztására, nem csak azok közül az eszközök közül választhat, amelyek már a lízingbe adó tulajdonában vannak.
| Lízing esetén a lízingbe vevőnek általában lehetősége nyílik a lízingtárgynak a futamidő végén, egy előre meghatározott áron történő megvásárlására.
| Lízing esetén a lízingbe vevőnek általában nincs lehetősége a lízingtárgy futamidő végén történő megvásárlására.
3. Válassza ki az alábbi felsorolásból a lízingügylet szereplőit!
| Lízingbe adó, lízingbe vevő, szállító.
| Lízingbe adó, lízingbe vevő, MNB.
| Lízingbe adó, lízingbe vevő, kereskedelmi bank.
4. Válassza ki az alábbi felsorolásból az operatív lízing fogalmát!
| Az operatív lízing általában rövid vagy középtávú, azaz a szerződés nem terjed ki az eszköz teljes gazdasági élettartamára vagyis az eszköz elavulásának kockázatát a lízingbe adó viseli.
| Az operatív lízing jellemzően hosszú távú, nem felmondható szerződést jelent, funkciója elsősorban finanszírozási jellegű.
| Az operatív lízing esetén a lízingbe vevő minden, a lízingtárgy üzemeltetésével, használatával kapcsolatos szolgáltatást elvállal.
5. Válassza ki az alábbi felsorolásból a pénzügyi lízing fogalmát!
| A pénzügyi lízing általában rövid vagy középtávú, azaz a szerződés nem terjed ki az eszköz teljes gazdasági élettartamára vagyis az eszköz elavulásának kockázatát a lízingbe adó viseli.
| A pénzügyi lízing jellemzően hosszú távú, nem felmondható szerződést jelent, funkciója elsősorban finanszírozási jellegű.
| A pénzügyi lízing esetén a lízingbe adó minden, a lízingtárgy üzemeltetésével, használatával kapcsolatos szolgáltatást elvállal.
6. Válassza ki az alábbi felsorolásból az üzemeltetési lízing fogalmát!
| Üzemeltetési lízing esetén a lízingbe adó minden, a lízingtárgy üzemeltetésével kapcsolatos szolgáltatást elvállal.
| Üzemeltetési lízing esetén a lízingbe vevő a lízingtárgy rendeltetésszerű használatához szükséges teendőket elvégzi, a lízingbe adó semmilyen kiegészítő szolgáltatást nem vállal.
| Üzemeltetési lízing esetén a lízingbe adó a lízingtárgy kiválasztása után a lízingcéget bízza meg az eszköz megvásárlásával.
7. Válassza ki az alábbi felsorolásból a nettó lízing fogalmát!
| Nettó lízing esetén a lízingbe adó a lízingtárgy kiválasztása után a lízingcéget bízza meg az eszköz megvásárlásával.
| Nettó lízing esetén a lízingbe vevő a lízingtárgy rendeltetésszerű használatához szükséges teendőket elvégzi, a lízingbe adó semmilyen kiegészítő szolgáltatást nem vállal.
| Nettó lízing esetén a lízingbe vevőnek nettó lízingdíjat kell fizetnie.
8. Válassza ki az alábbi felsorolásból a közvetlen lízing fogalmát!
| Közvetlen lízing esetén a lízingbe vevő a számlavezető bankjától lízingeli az eszközt.
| Közvetlen lízing esetén a lízingbe adó a lízingtárgy kiválasztása után a lízingcéget bízza meg az eszköz megvásárlásával, majd lízingbe veszi azt.
| Közvetlen lízing esetén a lízingbe vevő a lízingtárgy kiválasztása után a lízingcéget bízza meg az eszköz megvásárlásával, majd lízingbe veszi azt.
9. Válassza ki az alábbi felsorolásból a visszlízing fogalmát!
| Visszlízing esetén a lízingbe vevő a tulajdonában lévő eszközt adja el a lízingcégnek, majd azt visszalízingeli tőle.
| Visszlízing esetén a lízingbe adó a tulajdonában lévő eszközt adja el a lízingcégnek, majd azt visszalízingeli tőle.
| Visszlízing esetén a lízingbe vevő kizárólag ingatlan lízingelésére köthet szerződést.
10. Válassza ki az alábbi felsorolásból az operatív lízing és a bérlet közötti különbségeket!
| Operatív lízing esetén a lízingelő vállalkozás nem vehet részt a lízingtárgy kiválasztásában, bérlet esetén igen.
| Operatív lízing esetén a lízingelő vállalkozás részt vehet a lízingtárgy kiválasztásában, bérlet esetén nem.
| Operatív lízing esetén a lízingbe adó kevésbé átfogó szolgáltatást nyújt, mint a bérlés során.
| Operatív lízing esetén a lízingbe adó átfogó szolgáltatást nyújt, a bérlés esetén csak részleges szolgáltatásnyújtás történik.
| Operatív lízing esetén a futamidő lehet határozott és határozatlan, míg a bérletnek csak határozott lehet a futamideje.
| Operatív lízing esetén a futamidő mindig határozott, míg a bérletnek lehet határozott és határozatlan futamideje.
11. Válassza ki az alábbi felsorolásból azokat a tényezőket, amelyektől az operatív lízing díjának kialakítása függ!
| A lízingbe adott eszköz értéke.
| A lízingbe vevő haszonkulcsa.
| A lízingbe adott eszköz fenntartási költsége.
| Az áfakulcs nagysága.
| A lízingbe adott eszköz után elszámolható értékcsökkenési leírás.
| A társasági adókulcs nagysága.
12. Válassza ki az alábbi felsorolásból az adott eszköz vásárlás útján történő biztosításának pénzáramlását befolyásoló tényezőket!
| Az eszköz jelenben történő megvásárlása.
| Az eszköz futamidő végén történő megvásárlása.
| A fenntartási költségek kifizetése évente.
| A fenntartási költségek adómegtakarítása évente.
| A fenntartási költségek osztalékadó megtakarítása évente.
| Amortizációs adómegtakarítás.
13. Válassza ki az alábbi felsorolásból az operatív lízing pénzáramlásának elemeit!
| Lízingdíj fizetése évente.
| Lízingdíj fizetés a jelenben és azt követően évente.
| Lízingdíjak adómegtakarítása évente.
| Lízingdíjak inkasszó kedvezménye évente.
14./A Válassza ki az alábbi felsorolásból a pénzügyi lízing jellemzőit!
| A pénzügyi lízing nem mondható fel.
| A pénzügyi lízing felmondható.
| Pénzügyi lízing esetén a lízingcég által nyújtott szolgáltatások kiemelkedő fontosságúak, a fenntartási költségeket a lízingcég viseli.
| Pénzügyi lízing esetén a lízingcég által nyújtott szolgáltatások funkciója elenyésző, a fenntartási költségek a lízingbe vevőt terhelik.
14./B Válassza ki az alábbi felsorolásból a pénzügyi lízing jellemzőit!
| Pénzügyi lízing esetén a lízingtárgy tulajdonjoga végig a lízingbe adó vállalkozásnál marad.
| Pénzügyi lízing esetén a lízingtárgy tulajdonjoga végig a lízingbe vevő vállalkozásnál marad.
| Pénzügyi lízing esetén a futamidő végén a lízingbe vevő általában opciós jogot szerez a lízingtárgy megvásárlására.
| Pénzügyi lízing esetén a futamidő végén a lízingtárgyat a lízingbe adó vállalkozás használja tovább, feltéve, hogy van maradványértéke.
15. Válassza ki az alábbi felsorolásból a pénzügyi lízing pénzáramlásának elemeit!
| A jelenben nem kell megvásárolni az eszközt.
| Évente fizetett lízingdíj.
| Lízingdíjak adómegtakarítása évente.
| Lízingdíjak adómegtakarításának elvesztése évente.
| Amortizációs adómegtakarítás elvesztése évente.
| Amortizációs adómegtakarítás évente.
16. Válassza ki az alábbi felsorolásból azokat, amelyek igazak a pénzügyi lízing nettó jelenértékének értelmezésével kapcsolatban!
| Amennyiben a pénzügyi lízing pénzáramlásának nettó jelenértéke pozitív, akkor a pénzügyi lízing a hitelfelvételhez képest kedvezőbb lehetőség, így megéri ezt választani.
| Amennyiben a pénzügyi lízing pénzáramlásának nettó jelenértéke pozitív, akkor a pénzügyi lízing a hitelfelvételhez képest kedvezőtlenebb lehetőség, így nem éri meg választani.
| Amennyiben a pénzügyi lízing pénzáramlásának nettó jelenértéke negatív, akkor a pénzügyi lízing a hitelfelvételhez képest kedvezőbb lehetőség, így megéri ezt választani.
| Amennyiben a pénzügyi lízing pénzáramlásának nettó jelenértéke negatív, akkor a pénzügyi lízing a hitelfelvételhez képest kedvezőtlenebb lehetőség, így nem éri meg ezt választani.
17. Vállalkozásunk egy termelő berendezés beszerzését tervezi, melynek ára 10 millió Ft. Az eszköz várhatóan 4 évig használható. A társasági adó kulcsa 16%. Amennyiben az operatív lízing mellett döntünk, minden évben 3,5 millió forintot kell fizetnünk lízingdíjként. A karbantartási, fenntartási költségek éves szinten 500 ezer Ft-ot tesznek ki, ezek a költségek a lízingcéget terhelik. A gépek után az amortizáció lineáris kulccsal számolható el. A vállalkozás tőkeköltsége 15,48%. Millió forintban számoljon!
17./A Mekkora lesz a fenntartási költségek adómegtakarítása évente? Válassza ki a helyes megoldást!
| 0,004 MFt.
| 0,006 MFt.
| 0,008 MFt.
17./B Mekkora lesz az amortizációs adómegtakarítás évente? Válassza ki a helyes megoldást!
| 0,5 MFt.
| 0,4 MFt.
| 2,5 MFt.
17./C Mekkora lesz az adózás utáni tőkeköltség? Válassza ki a helyes megoldást!
| 13%
| 14%
| 16%
17./D Mekkora lesz a vásárlás nettó jelenértéke? Válassza ki a helyes megoldást!
| 5,03 MFt.
| 8,74 MFt.
| -10,06 MFt.
17./E Mekkora lesz az operatív lízing díjának adómegtakarítása évente? Válassza ki a helyes megoldást!
| 0,56 MFt.
| 0,28 MFt.
| 0,08 MFt.
17./F Mekkora lesz az operatív lízing éves pénzáramlása? Válassza ki a helyes megoldást!
| -2,94 MFt.
| 2,94 MFt.
| -4,06 MFt.
| 4,06 MFt.
17./G Mekkora lesz az operatív lízing nettó jelenértéke? Válassza ki a helyes megoldást!
| -7,88 MFt.
| -9,88 MFt.
| 8,88 MFt.
17./J Döntse el, hogy a vásárlás vagy az operatív lízing a kedvezőbb alternatíva a vállalkozás számára! Válassza ki a helyes megoldást!
| A vásárlás.
| Az operatív lízing.
| Egyformán jó mindkét lehetőség.
18. Egy vállalkozás termelési folyamatának korszerűsítéséhez egy új gyártóberendezés beszerzését tervezi. Mivel elegendő saját forrással nem rendelkezik a gép megvásárlásához, a pénzügyi lízing igénybevételét, illetve a banki hitelfelvétel lehetőségét mérlegeli. Összhangban a berendezés leírási idejével, a vállalkozás a finanszírozás során is öt éves futamidővel számol. A gép ára 200 millió Ft, 5 év alatt lineáris kulccsal írható le, a társasági adókulcs 16%. Az éves lízingdíj 60 millió Ft lenne, míg banki hitelforrásokhoz 18%-os hitelkamatláb mellett juthat a vállalkozás. Millió forintban számoljon!
18./A Mekkora lesz a pénzügyi lízing díjának adómegtakarítása évente? Válassza ki a helyes megoldást!
| 40 MFt.
| 8 MFt.
| 9,6 MFt.
18./B Mekkora lesz az amortizációs adómegtakarítás évente? Válassza ki a helyes megoldást!
| -10,2 MFt.
| +10,2 MFt.
| -6,4 MFt.
| +6,4 MFt.
18./C A pénzügyi lízing pénzáramlását millió forintban a következő táblázat mutatja.
Évek | 0 | 1 | 2 | 3 | 4 | 5
Pénzáramlás | 200 | -56,8 | -56,8 | -56,8 | -56,8 | -56,8
Mekkora a pénzügyi lízinggel egyenértékű hitel értéke? Válassza ki a helyes megoldást!
| 169,86 MFt.
| 179,86 MFt.
| 189,86 MFt.
18./D Mekkora a pénzügyi lízing nettó jelenértéke? Válassza ki a helyes megoldást!
| 20,14 MFt.
| 10,14 MFt.
| -5,14 MFt.
18./E Döntse el, hogy a hitelfelvétel vagy a pénzügyi lízing a kedvezőbb alternatíva a vállalkozás számára! Válassza ki a helyes megoldást!
| A hitelfelvétel.
| A pénzügyi lízing.
| Egyformán jó mindkét lehetőség.