KURZUS: Pénzügyi szolgáltatások

MODUL: II. modul

II. modulzáró feladatok

| 1. Válassza ki az alábbi felsorolásból a lízing jellemzőit!
| Lízing esetén általában a lízingbevevő nem jogosult a lízingtárgy kiválasztására, csak azok közül az eszközök közül választhat, amelyek már a lízingbe adó tulajdonában vannak.
| Lízing esetén általában a lízingbevevő jogosult a lízingtárgy kiválasztására, nem csak azok közül az eszközök közül választhat, amelyek már a lízingbe adó tulajdonában vannak.
| Lízing esetén a lízingbe vevőnek általában lehetősége nyílik a lízingtárgynak a futamidő végén, egy előre meghatározott áron történő megvásárlására.
| Lízing esetén a lízingbe vevőnek általában nincs lehetősége a lízingtárgy futamidő közben történő megvásárlására.
2 pont
2. Válassza ki az alábbi felsorolásból az operatív lízing fogalmát!
| Az operatív lízing általában rövid vagy középtávú, azaz a szerződés nem terjed ki az eszköz teljes gazdasági élettartamára vagyis az eszköz elavulásának kockázatát a lízingbe adó viseli.
| Az operatív lízing jellemzően hosszú távú, nem felmondható szerződést jelent, funkciója elsősorban finanszírozási jellegű.
| Az operatív lízing esetén a lízingbe adó minden, a lízingtárgy üzemeltetésével, használatával kapcsolatos szolgáltatást elvállal.
1 pont
3. Válassza ki az alábbi felsorolásból a pénzügyi lízing fogalmát!
| A pénzügyi lízing általában rövid vagy középtávú, azaz a szerződés nem terjed ki az eszköz teljes gazdasági élettartamára, vagyis az eszköz elavulásának kockázatát a lízingbe adó viseli.
| A pénzügyi lízing jellemzően hosszú távú, nem felmondható szerződést jelent, funkciója elsősorban finanszírozási jellegű.
| A pénzügyi lízing esetén a lízingbe adó minden, a lízingtárgy üzemeltetésével, használatával kapcsolatos szolgáltatást elvállal.
1 pont
4. Válassza ki az alábbi felsorolásból az operatív lízing és a bérlet közötti különbségeket!
| Operatív lízing esetén a lízingelő vállalkozás nem vehet részt a lízingtárgy kiválasztásában, bérlet esetén igen.
| Operatív lízing esetén a lízingelő vállalkozás részt vehet a lízingtárgy kiválasztásában, bérlet esetén nem.
| Operatív lízing esetén a lízingbe adó kevésbé átfogó szolgáltatást nyújt, mint a bérlés során.
| Operatív lízing esetén a lízingbe adó átfogó szolgáltatást nyújt, a bérlés esetén csak részleges szolgáltatásnyújtás történik.
| Operatív lízing esetén a futamidő lehet határozott és határozatlan, míg a bérletnek csak határozott lehet a futamideje.
| Operatív lízing esetén a futamidő mindig határozott, míg a bérletnek lehet határozott és határozatlan futamideje.
3 pont
5. Válassza ki az alábbi felsorolásból a pénzügyi lízing jellemzőit!
| A pénzügyi lízing nem mondható fel.
| A pénzügyi lízing felmondható.
| Pénzügyi lízing esetén a lízingcég által nyújtott szolgáltatások funkciója elenyésző, a fenntartási költségek a lízingbe vevőt terhelik.
| Pénzügyi lízing esetén a lízingtárgy tulajdonjoga végig a lízingbe adó vállalkozásnál marad.
| Pénzügyi lízing esetén a lízingtárgy tulajdonjoga végig a lízingbe vevő vállalkozásnál marad.
| Pénzügyi lízing esetén a futamidő végén a lízingbe vevő általában opciós jogot szerez a lízingtárgy megvásárlására.
4 pont
6. Válassza ki az alábbi felsorolásból a vállalati pénzgazdálkodás fogalmát!
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, a termelési költségek és pénzkiadások tervezését és előrejelzését.
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, az indirekt cash-flow tervezését és előrejelzését.
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, a pénzbevételek és pénzkiadások tervezését és előrejelzését.
1 pont
7. Válassza ki az alábbi felsorolásból a készpénz nélküli fizetési formák típusait!
| Átutalás, beszedési megbízás, akkreditív.
| Átutalás, beszedési megbízás, cash-pool.
| Átutalás, beszedési megbízás, hitelkártya.
1 pont
8. Válassza ki az alábbi felsorolásból az átutalás fogalmát!
| Az átutalás azt jelenti, hogy a fizetést a jogosult kezdeményezi azáltal, hogy megbízza a számlavezető bankját, hogy a vállalkozás bankszámlája terhére az adott összeget számolja el a kedvezményezett bankszámlájának javára.
| Az átutalás azt jelenti, hogy a fizetést a kötelezett kezdeményezi azáltal, hogy megbízza a számlavezető bankját, hogy a vállalkozás bankszámlája javára az adott összeget számolja el a kedvezményezett bankszámlájának terhére.
| Az átutalás azt jelenti, hogy a fizetést a kötelezett kezdeményezi azáltal, hogy megbízza a számlavezető bankját, hogy a vállalkozás bankszámlája terhére az adott összeget számolja el a kedvezményezett bankszámlájának javára.
1 pont
9. Válassza ki az alábbi felsorolásból a pénztartás előnyeit!
| A készpénzzel való fizetés egyetemleges, bárhol teljesíthető.
| A magasabb pénzállomány nagyobb rugalmasságot tesz lehetővé a vállalkozás számára fizetési kötelezettségei rendezésére.
| Az alacsonyabb pénzállomány nagyobb rugalmasságot tesz lehetővé a vállalkozás számára fizetési kötelezettségei rendezésére.
| A pénzállomány magasabb szintje nagyobb fokú likviditást biztosít.
| Amennyiben a pénzállomány szintje optimális, a vállalkozás úgy tudja fizetési kötelezettségeit teljesíteni, hogy lekötött pénzeszközeit fel kell használnia, ezért minimálisra csökkentheti az így adódó kamat- és tőkejövedelem kiesést.
| Amennyiben a pénzállomány szintje optimális, a vállalkozás úgy tudja fizetési kötelezettségeit teljesíteni, hogy nem kell lekötött pénzeszközeit felhasználnia, ezért minimálisra csökkentheti az így adódó kamat- és tőkejövedelem kiesést.
4 pont
10. Válassza ki az alábbi felsorolásból a tranzakciós határköltség fogalmát!
| A tranzakciós határköltség megmutatja, hogy mennyivel nő a tranzakciós összköltség, ha 1 Ft-tal nagyobb értékben ad el a vállalkozás alkalmanként értékpapírt.
| A tranzakciós határköltség megmutatja, hogy mennyivel csökken a tranzakciós összköltség, ha 1 Ft-tal nagyobb értékben ad el a vállalkozás alkalmanként értékpapírt.
| A tranzakciós határköltség megmutatja, hogy mennyivel csökken a tranzakciós összköltség, ha 1 Ft-tal kisebb értékben ad el a vállalkozás alkalmanként értékpapírt.
1 pont
11. Válassza ki az alábbi felsorolásból a portfólió kialakításának pénzügyi előnyeit!
| Diverzifikáció és az egyedi kockázati preferenciáknak való megfelelés.
| Diverzifikáció és a piaci kockázati preferenciáknak való megfelelés.
| Likviditás és egyedi kockázati preferenciáknak való megfelelés.
1 pont
12. Válassza ki az alábbi felsorolásból a hatékony portfólió kialakításának lépéseit!
| Tőkeallokációs döntés, eszközallokációs döntés, értékpapír-kiválasztási döntés.
| Tőkeallokációs döntés, forrásallokációs döntés, értékpapír-kiválasztási döntés.
| Tőkeallokációs döntés, tartalék-allokációs döntés, értékpapír-kiválasztási döntés.
1 pont
13. Válassza ki az alábbi felsorolásból a tőkeallokációs döntés fogalmát!
| A tőkeallokációs döntés annak eldöntését jelenti, hogy a portfólió mekkora része álljon kockázatos, illetve kockázatmentes forrásból.
| A tőkeallokációs döntés annak eldöntését jelenti, hogy a portfólió mekkora része álljon kockázatos, illetve kockázatmentes befektetett eszközből.
| A tőkeallokációs döntés annak eldöntését jelenti, hogy a portfólió mekkora része álljon kockázatos, illetve kockázatmentes eszközből.
1 pont
14. Válassza ki az alábbi felsorolásból az eszközallokációs döntés fogalmát!
| Az eszközallokációs döntés megmutatja, hogy az optimális kockázatos eszköz milyen általános forráskategóriákat és milyen arányban tartalmazzon.
| Az eszközallokációs döntés megmutatja, hogy az optimális kockázatos eszköz milyen általános tartalék-kategóriákat és milyen arányban tartalmazzon.
| Az eszközallokációs döntés megmutatja, hogy az optimális kockázatos eszköz milyen általános eszközkategóriákat és milyen arányban tartalmazzon.
1 pont
15. Vállalkozásunk egy termelő berendezés beszerzését tervezi, melynek ára 16 millió Ft. Az eszköz várhatóan 4 évig használható. A társasági adó kulcsa 16%. Amennyiben az operatív lízing mellett döntünk, minden évben 5 millió forintot kell fizetnünk lízingdíjként. A karbantartási, fenntartási költségek éves szinten 500 ezer Ft-ot tesznek ki, ezek a költségek a lízingcéget terhelik. A gépek után az amortizáció lineáris kulccsal számolható el. A vállalkozás tőkeköltsége 13,1%. Millió forintban számoljon!
15./A Mekkora lesz a fenntartási költségek adómegtakarítása évente? Válassza ki a helyes megoldást!
| 0,08 MFt.
| 0,01 MFt.
| 0,12 MFt.
1 pont
15./B Mekkora lesz az amortizációs adómegtakarítás évente? Válassza ki a helyes megoldást!
| 0,08 MFt.
| 0,4 MFt.
| 0,64 MFt.
1 pont
15./C Mekkora lesz az adózás utáni tőkeköltség? Válassza ki a helyes megoldást!
| 11%
| 12%
| 13%
1 pont
15./D Mekkora lesz a vásárlás nettó jelenértéke? Válassza ki a helyes megoldást!
| -13,75 MFt.
| -15,32 MFt.
| -16 MFt.
2 pont
15./E Mekkora lesz az operatív lízing díjának adómegtakarítása évente? Válassza ki a helyes megoldást!
| 0,64 MFt.
| 0,72 MFt.
| 0,8 MFt.
1 pont
15./F Mekkora lesz az operatív lízing éves pénzáramlása? Válassza ki a helyes megoldást!
| -5 MFt.
| -4,4 MFt.
| -4,2 MFt.
2 pont
15./G Mekkora lesz az operatív lízing nettó jelenértéke? Válassza ki a helyes megoldást!
| -14,46 MFt.
| -13,92 MFt.
| -13,45 MFt.
2 pont
15./J Döntse el, hogy a vásárlás vagy az operatív lízing a kedvezőbb alternatíva a vállalkozás számára! Válassza ki a helyes megoldást!
| A vásárlás.
| Az operatív lízing.
| Egyformán jó mindkét lehetőség.
1 pont
16. Egy vállalkozás termelési folyamatának korszerűsítéséhez egy új gyártóberendezés beszerzését tervezi. Mivel elegendő saját forrással nem rendelkezik a gép megvásárlásához, a pénzügyi lízing igénybevételét, illetve a banki hitelfelvétel lehetőségét mérlegeli. Összhangban a berendezés leírási idejével, a vállalkozás a finanszírozás során is négy éves futamidővel számol. A gép ára 100 millió Ft, 4 év alatt lineáris kulccsal írható le, a társasági adókulcs 16%. Az éves lízingdíj 30 millió Ft lenne, míg banki hitelforrásokhoz 19%-os hitelkamatláb mellett juthat a vállalkozás. Millió forintban számoljon!
16./A Mekkora lesz a pénzügyi lízing díjának adómegtakarítása évente? Válassza ki a helyes megoldást!
| 4 MFt.
| 4,4 MFt.
| 4,8 MFt.
1 pont
16./B Mekkora lesz az amortizációs adómegtakarítás évente? Válassza ki a helyes megoldást!
| 4 MFt.
| 24 MFt.
| 25 MFt.
1 pont
16./C A pénzügyi lízing pénzáramlását millió forintban a következő táblázat mutatja.
Évek | 0 | 1 | 2 | 3 | 4
Pénzáramlás | 100 | -29,2 | -29,2 | 29,2 | -29,2
Mekkora a pénzügyi lízinggel egyenértékű hitel értéke? Válassza ki a helyes megoldást!
| 75,13 MFt.
| 81,77 MFt.
| 100 MFt.
2 pont
16./D Mekkora a pénzügyi lízing nettó jelenértéke? Válassza ki a helyes megoldást!
| 6,52 MFt.
| 18,23 MFt.
| 24,87 MFt.
2 pont
16./E Döntse el, hogy a hitelfelvétel vagy a pénzügyi lízing a kedvezőbb alternatíva a vállalkozás számára! Válassza ki a helyes megoldást!
| A hitelfelvétel.
| A pénzügyi lízing.
| Egyformán jó mindkét lehetőség.
1 pont
17. Egy vállalkozás működésének éves pénzigénye 250 millió Ft. A cég készpénz-szükségletét értékpapírok eladásával fedezi, melyek átlagos hozama 15%. Az értékpapír-eladás tranzakciós költsége ügyletenként 30 ezer Ft. Millió forintban számoljon!
17./A Mekkora lesz az optimális eladási érték? Válassza ki a helyes megoldást!
| 6 MFt.
| 8 MFt.
| 10 MFt.
2 pont
17./B Mekkora lesz az értékpapír-eladások éves száma? Válassza ki a helyes megoldást!
| 31 alkalom
| 25 alkalom
| 20 alkalom
1 pont
17./C Mekkora lesz a tranzakciós határköltség? Válassza ki a helyes megoldást!
| 0,075 MFt.
| 0,1 MFt.
| 0,117 MFt.
1 pont
17./D Mekkora lesz az elveszített kamat határköltsége? Válassza ki a helyes megoldást!
| 0,075 MFt.
| 0,1 MFt.
| 0,117 MFt.
1 pont
17./E Mekkora lesz az átlagos pénzállomány? Válassza ki a helyes megoldást!
| 3 MFt.
| 4 MFt.
| 5 MFt.
1 pont
17./F Mekkora lesz a tranzakciós összköltség? Válassza ki a helyes megoldást!
| 0,5 MFt.
| 0,75 MFt.
| 0,938 MFt.
1 pont
17./G Mekkora lesz az értékpapír eladása miatt kieső kamatbevétel éves szinten? Válassza ki a helyes megoldást!
| 0,4 MFt.
| 0,75 MFt.
| 0,938 MFt.
1 pont
17./H Mekkora lesz a pénzgazdálkodás összköltsége? Válassza ki a helyes megoldást!
| 1,5 MFt.
| 1,54 MFt.
| 1,69 MFt.
1 pont
18. Vállalkozásunk maximum 18% kockázatot hajlandó vállalni. Tegyük fel, hogy az optimális kockázatos portfólió hozama 20%, hozamának szórása pedig 25%. Az egy éves diszkontkincstárjegyek hozama 11%. Százalékban fejezze ki az eredményeket!
18./A Határozza meg a tőkeallokációs egyenes egyenletét! Válassza ki a helyes megoldást!
| r P =11+0,2⋅ δ P
| r P =11+0,36⋅ δ P
| δ P =11+0,25⋅ r P
2 pont
18./B Pénze hány százalékát fektesse a vállalkozás kockázatos eszközbe? Válassza ki a helyes megoldást!
| 50%
| 64%
| 72%
2 pont
18./C Pénze hány százalékát fektesse a vállalkozás kockázatmentes eszközbe? Válassza ki a helyes megoldást!
| 36%
| 28%
| 50%
1 pont
18./D Mekkora az elérhető maximális hozam? Válassza ki a helyes megoldást!
| 17,48%
| 16,95%
| 18%
2 pont