KURZUS: Pénzügyi szolgáltatások

MODUL: II. modul

5. lecke: Vállalati pénzgazdálkodás

| A leckében részletesen kifejtésre kerül a pénzgazdálkodási folyamat definiálása, jellemzői, illetve azok a követelmények, melyeknek egy jól működő pénzgazdálkodási rendszernek meg kell felelnie. Ehhez kapcsolódóan áttekintjük azon pénzügyi szolgáltatások körét, melyek a vállalkozás fizetési forgalmának zavartalan lebonyolításában nyújthatnak segítséget. Részletesen bemutatásra kerül egy olyan pénzügyi modell is, mely működésének megismerése révén megérthetők, elsajátíthatók a pénzgazdálkodás menedzselésének legfontosabb összefüggései.
Tanulási útmutató
Tananyag
Dr. Kovács Gábor: Pénzügyi szolgáltatások, 7. fejezet (Vállalati pénzgazdálkodás).
Kulcsfogalmak
Pénzgazdálkodás Forgótőke-menedzsment Fizetési forgalom Fizetési formák Bankszámla-szerződés Pénztartás Optimális pénzállomány Baumol-modell Tranzakciós határköltség Elveszített kamat határköltsége Optimális eladási érték Átlagos pénzállomány Tranzakciós összköltség Pénzgazdálkodás összköltsége
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 7. fejezethez (Vállalati pénzgazdálkodás) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a vállalati pénzgazdálkodás fogalmát. felsorolásból ki tudja választani a vállalati pénzgazdálkodás elemeinek fogalmát. felsorolásból ki tudja választani a vállalati pénzgazdálkodással szembeni követelményeket. felsorolásból ki tudja választani a fizetési forgalom fogalmát. felsorolásból ki tudja választani a fizetési formák típusait. felsorolásból ki tudja választani a készpénz nélküli fizetési formák típusait. felsorolásból ki tudja választani az átutalás fogalmát. felsorolásból ki tudja választani a bankszámla-szerződés fogalmát. felsorolásból ki tudja választani a pénz fogalmát és jellemzőit. felsorolásból ki tudja választani a pénztartás előnyeit. felsorolásból ki tudja választani a pénztartás hátrányait. felsorolásból ki tudja választani az optimális pénzállomány fogalmát. felsorolásból ki tudja választani a Baumol-modell fogalmát. felsorolásból ki tudja választani a Baumol-modell feltételezéseit. felsorolásból ki tudja választani a tranzakciós határköltség fogalmát. felsorolásból ki tudja választani az elveszített kamat határköltségének fogalmát. ki tudja számolni a Baumol-modell esetén az optimális eladási értéket, az értékpapír eladások éves számát, a tranzakciós határköltséget, az elveszített kamat határköltségét, az átlagos pénzállományt, a tranzakciós összköltséget, az értékpapír-eladás miatt kieső kamatbevételt éves szinten és a pénzgazdálkodás összköltségét.

| Önellenőrző kérdések
1. Válassza ki az alábbi felsorolásból a vállalati pénzgazdálkodás fogalmát!
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, a termelési költségek és pénzkiadások tervezését és előrejelzését.
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, az indirekt cash-flow tervezését és előrejelzését.
| A vállalati pénzgazdálkodás magában foglalja az alkalmazandó pénzügyi eszközök kiválasztását, a pénzgazdálkodási folyamat működtetését, a pénzbevételek és pénzkiadások tervezését és előrejelzését.
2. Válassza ki az alábbi felsorolásból az alkalmazandó pénzügyi eszközök kiválasztásának fogalmát!
| Az alkalmazandó pénzügyi eszközök kiválasztása magában foglalja a lekötött tőke-finanszírozás során alkalmazott eszközök kiválasztását és a fizetési forgalom lebonyolításának módszerét.
| Az alkalmazandó pénzügyi eszközök kiválasztása magában foglalja a forgótőke-finanszírozás során alkalmazott eszközök kiválasztását és a fizetési forgalom lebonyolításának módszerét.
| Az alkalmazandó pénzügyi eszközök kiválasztása magában foglalja a forgótőke-finanszírozásba bevont hitelintézetek kiválasztását és a fizetési forgalom lebonyolításának módszerét.
3. Válassza ki az alábbi felsorolásból a pénzgazdálkodási folyamat lebonyolításának fogalmát!
| A pénzgazdálkodási folyamat lebonyolítása az a döntési mechanizmus, ami a cash-flow felírásának módszereit írja le.
| A pénzgazdálkodási folyamat lebonyolítása az a döntési mechanizmus, ami a bankszámlával kapcsolatos műveletek alkalmazásának módját írja le.
| A pénzgazdálkodási folyamat lebonyolítása az a döntési mechanizmus, ami a pénzügyi eszközök alkalmazásának módját írja le.
4. Válassza ki az alábbi felsorolásból a vállalati pénzgazdálkodással szembeni követelményeket!
| A vállalkozás pénzeszközeinek hatékony felhasználása
| A szolvencia folyamatos fenntartása.
| A likviditás folyamatos fenntartása.
| Nem túl bonyolult döntési mechanizmus működtetése.
| Monte-Carlo szimulációval leírható döntési mechanizmus.
5. Válassza ki az alábbi felsorolásból a fizetési forgalom fogalmát!
| A fizetési forgalom a pénz folyamatos áramlását jelenti, mely egyaránt kapcsolódhat a vállalkozás pénzbevételeihez és pénzkiadásaihoz.
| A fizetési forgalom a pénz folyamatos áramlását jelenti, mely a vállalkozás pénzbevételeihez kapcsolódik.
| A fizetési forgalom a pénz folyamatos áramlását jelenti, mely a vállalkozás pénzkiadásaihoz kapcsolódik.
6. Válassza ki az alábbi felsorolásból a fizetési formák típusait!
| Készpénzfizetés, készpénz nélküli fizetés, barter.
| Készpénzfizetés, készpénz nélküli fizetés, készpénzkímélő fizetés.
| Készpénzfizetés, készpénz nélküli fizetés, készpénzkímélő fizetés, Baumol-modell.
7. Válassza ki az alábbi felsorolásból a készpénz nélküli fizetési formák típusait!
| Átutalás, beszedési megbízás, akkreditív.
| Átutalás, beszedési megbízás, cash-pool.
| Átutalás, beszedési megbízás, hitelkártya.
8. Válassza ki az alábbi felsorolásból az átutalás fogalmát!
| Az átutalás azt jelenti, hogy a fizetést a jogosult kezdeményezi azáltal, hogy megbízza a számlavezető bankját, hogy a vállalkozás bankszámlája terhére az adott összeget számolja el a kedvezményezett bankszámlájának javára.
| Az átutalás azt jelenti, hogy a fizetést a kötelezett kezdeményezi azáltal, hogy megbízza a számlavezető bankját, hogy a vállalkozás bankszámlája javára az adott összeget számolja el a kedvezményezett bankszámlájának terhére.
| Az átutalás azt jelenti, hogy a fizetést a kötelezett kezdeményezi azáltal, hogy megbízza a számlavezető bankját, hogy a vállalkozás bankszámlája terhére az adott összeget számolja el a kedvezményezett bankszámlájának javára.
9. Válassza ki az alábbi felsorolásból a bankszámla-szerződés fogalmát!
| A bankszámla-szerződés az MNB és a hitelintézet közötti szerződés, melyben a pénzintézet kötelezettséget vállal arra, hogy a számlatulajdonos pénzeszközeit kezeli és a számláról a tulajdonos utasításainak megfelelően pénzforgalmi szolgáltatásokat teljesít.
| A bankszámla-szerződés az ügyfél és a hitelintézet közötti szerződés, melyben a pénzintézet kötelezettséget vállal arra, hogy a számlatulajdonos pénzeszközeit kezeli és a számláról a tulajdonos utasításainak megfelelően pénzforgalmi szolgáltatásokat teljesít.
| A bankszámla-szerződés az ügyfél és a hitelintézet közötti szerződés, melyben a pénzintézet kötelezettséget vállal arra, hogy a számlatulajdonos pénzeszközeit kezeli és a számláról az APEH utasításainak megfelelően pénzforgalmi szolgáltatásokat teljesít.
10. Válassza ki az alábbi felsorolásból a pénz fogalmát és jellemzőit!
| A pénz a vállalkozás birtokában lévő készpénz, illetve a vállalkozás bankszámláján lévő, le nem kötött pénzeszközök. A pénz így abban különbözik a többi pénzeszköztől, hogy szabadon felhasználható és nem termel sem kamat- sem tőkejövedelmet.
| A pénz a vállalkozás birtokában lévő készpénz, illetve a vállalkozás bankszámláján lévő, lekötött pénzeszközök. A pénz így abban különbözik a többi pénzeszköztől, hogy szabadon felhasználható és nem termel sem kamat- sem tőkejövedelmet.
| A pénz a vállalkozás birtokában lévő készpénz, illetve a vállalkozás bankszámláján lévő, le nem kötött pénzeszközök. A pénz így abban különbözik a többi pénzeszköztől, hogy szabadon felhasználható és kamat- és tőkejövedelmet termel.
11./A Válassza ki az alábbi felsorolásból a pénztartás előnyeit!
| A készpénzzel való fizetés egyetemleges, bárhol teljesíthető.
| A magasabb pénzállomány nagyobb rugalmasságot tesz lehetővé a vállalkozás számára fizetési kötelezettségei rendezésére.
| Az alacsonyabb pénzállomány nagyobb rugalmasságot tesz lehetővé a vállalkozás számára fizetési kötelezettségei rendezésére.
| A pénzállomány alacsonyabb szintje nagyobb fokú szolvenciát biztosít.
11./B Válassza ki az alábbi felsorolásból a pénztartás előnyeit!
| A pénzállomány magasabb szintje nagyobb fokú likviditást biztosít.
| Amennyiben a pénzállomány szintje optimális, a vállalkozás úgy tudja fizetési kötelezettségeit teljesíteni, hogy lekötött pénzeszközeit fel kell használnia, ezért minimálisra csökkentheti az így adódó kamat- és tőkejövedelem kiesést.
| Amennyiben a pénzállomány szintje optimális, a vállalkozás úgy tudja fizetési kötelezettségeit teljesíteni, hogy nem kell lekötött pénzeszközeit felhasználnia, ezért minimálisra csökkentheti az így adódó kamat- és tőkejövedelem kiesést.
12. Válassza ki az alábbi felsorolásból a pénztartás hátrányait!
| A szabad pénzeszközök le nem kötése miatt a vállalkozás jelentős adómegtakarítástól eshet el.
| A szabad pénzeszközök le nem kötése miatt a vállalkozás jelentős jövedelemtől eshet el.
| A készpénz megfelelő tárolásának biztosítása járulékos kockázatokat okozhat és jelentős tranzakciós költségekkel járhat.
| A készpénz megfelelő tárolásának biztosítása járulékos kockázatokat okozhat és jelentős tranzakciós bevételekkel járhat.
13. Válassza ki az alábbi felsorolásból az optimális pénzállomány fogalmát!
| Az optimális pénzállomány akkor alakul ki, ha a vállalkozás likviditása folyamatosan biztosított és pénzeszközök le nem kötése révén elveszített jövedelem minimális.
| Az optimális pénzállomány akkor alakul ki, ha a vállalkozás likviditása folyamatosan biztosított és pénzeszközök le nem kötése révén elveszített jövedelem maximális.
| Az optimális pénzállomány akkor alakul ki, ha a vállalkozás szolvenciája folyamatosan biztosított és pénzeszközök le nem kötése révén elveszített adómegtakarítás minimális.
14. Válassza ki az alábbi felsorolásból a Baumol-modell fogalmát!
| A Baumol-modell szerint egy vállalkozás pénzállományát csak addig szabad emelni, amíg a növekedés okozta hasznok kisebbek a pénzeszközök növekedésével járó hasznosságcsökkenésnél.
| A Baumol-modell szerint egy vállalkozás pénzállományát csak addig szabad csökkenteni, amíg a növekedés okozta hasznok meghaladják a pénzeszközök növekedésével járó hasznosságcsökkenést.
| A Baumol-modell szerint egy vállalkozás pénzállományát csak addig szabad emelni, amíg a növekedés okozta hasznok meghaladják a pénzeszközök növekedésével járó hasznosságcsökkenést.
15. Válassza ki az alábbi felsorolásból a Baumol-modell feltételezéseit!
| A vállalkozás számára szükséges pénzállomány szintje éven belül viszonylag stabil, a pénzeszközök felhasználása egyenletesen történik.
| A vállalkozás számára szükséges pénzállomány szintje éven belül viszonylag stabil, a pénzeszközök felhasználása eseti jelleggel történik.
| A vállalkozás felesleges készpénzét ingatlanokba fekteti, többletforrásokhoz elsősorban az ingatlanok eladása révén jut.
| A vállalkozás felesleges készpénzét értékpapírokba fekteti, többletforrásokhoz elsősorban az értékpapírok eladása révén jut.
16. Válassza ki az alábbi felsorolásból a tranzakciós határköltség fogalmát!
| A tranzakciós határköltség megmutatja, hogy mennyivel nő a tranzakciós összköltség, ha 1 Ft-tal nagyobb értékben ad el a vállalkozás alkalmanként értékpapírt.
| A tranzakciós határköltség megmutatja, hogy mennyivel csökken a tranzakciós összköltség, ha 1 Ft-tal nagyobb értékben ad el a vállalkozás alkalmanként értékpapírt.
| A tranzakciós határköltség megmutatja, hogy mennyivel csökken a tranzakciós pénzállomány, ha 1 Ft-tal nagyobb értékben ad el a vállalkozás alkalmanként értékpapírt.
17. Válassza ki az alábbi felsorolásból az elveszített kamat határköltségének fogalmát!
| Az elveszített kamat határköltsége megmutatja, hogy mennyivel csökken a kieső kamatbevétel, ha alkalmanként 1 Ft-tal nagyobb értékben ad el a vállalkozás értékpapírt.
| Az elveszített kamat határköltsége megmutatja, hogy mennyivel nő a kieső kamatbevétel, ha alkalmanként 1 Ft-tal nagyobb értékben ad el a vállalkozás értékpapírt.
| Az elveszített kamat határköltsége megmutatja, hogy mennyivel nő a kamatfelár, ha alkalmanként 1 Ft-tal nagyobb értékben ad el a vállalkozás értékpapírt.
18. Egy vállalkozás működésének éves pénzigénye 300 millió Ft. A cég készpénz-szükségletét értékpapírok eladásával fedezi, melyek átlagos hozama 12%. Az értékpapír-eladás tranzakciós költsége ügyletenként 20 ezer Ft. Millió forintban számoljon!
18./A Mekkora lesz az optimális eladási érték? Válassza ki a helyes megoldást!
| 5 MFt.
| 10 MFt.
| 15 MFt.
18./B Mekkora lesz az értékpapír-eladások éves száma? Válassza ki a helyes megoldást!
| 10 alkalom
| 20 alkalom
| 30 alkalom
18./C Mekkora lesz a tranzakciós határköltség? Válassza ki a helyes megoldást!
| 0,027 MFt.
| 0,04 MFt.
| 0,06 MFt.
18./D Mekkora lesz az elveszített kamat határköltsége? Válassza ki a helyes megoldást!
| 0,027 MFt.
| 0,04 MFt.
| 0,06 MFt.
18./E Mekkora lesz az átlagos pénzállomány? Válassza ki a helyes megoldást!
| 5 MFt.
| 7,5 MFt.
| 10 MFt.
18./F Mekkora lesz a tranzakciós összköltség? Válassza ki a helyes megoldást!
| 0,2 MFt.
| 0,4 MFt.
| 0,6 MFt.
18./G Mekkora lesz az értékpapír eladása miatt kieső kamatbevétel éves szinten? Válassza ki a helyes megoldást!
| 0,2 MFt.
| 0,4 MFt.
| 0,6 MFt.
18./H Mekkora lesz a pénzgazdálkodás összköltsége? Válassza ki a helyes megoldást!
| 1 MFt.
| 1,2 MFt.
| 1,3 MFt.